Ο **Βασίλης Καββαδάς** (Νίκαια, 28 Δεκεμβρίου 1991), είναι Έλληνας καλαθοσφαιριστής, ο οποίος αγωνίζεται ως σέντερ στο Λαύριο.

Σταδιοδρομία σε συλλόγους
-------------------------

Ο Καββαδάς ξεκίνησε την καλαθοσφαίριση στον Ιωνικό Νίκαιας, με την ανδρική ομάδα του οποίου αγωνίστηκε ως το 2010 στο πρωτάθλημα Γ΄ Εθνικής. Το 2010 εντάχθηκε στον Πανιώνιο και γρήγορα πήρε θέση στην Α΄ ομάδα. Τη σεζόν 2011-12 έκανε πολύ καλές εμφανίσεις και στο τέλος του πρωταθλήματος αποτέλεσε το μήλον της έριδος μεταξύ Ολυμπιακού και Παναθηναϊκού. Τελικά παρέμεινε στον Πανιώνιο, αλλά στις 28 Νοεμβρίου 2013 ο Ολυμπιακός ανακοίνωσε την απόκτησή του με πενταετές συμβόλαιο. Την περίοδο 2015-16 δόθηκε δανεικός στον νεοφώτιστο στην Α1 Εθνική, Αρκαδικό. Σε 21 αγώνες ο Καββαδάς σημείωσε 14,8 πόντους (72% στα δίποντα) με 6,4 ριμπάουντ μέσο όρο. Χαρακτηριστικό ήταν πως την περίοδο 2015-16 αναδείχθηκε πρώτος στα κοψίματα (36), στα εύστοχα δίποντα (119) και στα κερδισμένα φάουλ (146) 

Στις 25 Ιουλίου 2016 έμεινε ελεύθερος από την ομάδα του Ολυμπιακού. Στις 26 Ιουλίου, ο Άρης ανακοίνωσε την υπογραφή διετούς συμβολαίου με τον Καββαδά. Στον Άρη σε 25 αγώνες είχε 9 πόντους μέσο όρο και 3,8 ριμπάουντ. Μετά από διαμάχη του αθλητή με τον Άρη, ο Καββαδάς υπέγραψε ως ελεύθερος στην Α.Ε.Κ. Στην ΑΕΚ έμεινε δυο χρόνια. Τη δεύτερη χρονιά του με την Ένωση μέτρησε 12.2 πόντους και 2.2 ριμπάουντ κατά μέσο όρο. 

Το καλοκαίρι του 2019, υπέγραψε στον Ηρακλή Θεσσαλονίκης και με τις εμφανίσεις του μέσα στην σεζόν κέρδισε επάξια την επάνοδο του στην Εθνική Ανδρών και έκανε την επανεμφάνιση του στο Ελληνικό All Star Game. Τη σεζόν 2019-20 είχε 9 πόντους, 6 ριμπάουντ και 1,1 τάπες κατά μέσο όρο σε 18 αγώνες, με 58% στα δίποντα και 61% στις βολές. Στις 29 Ιουλίου 2020, ανανέωσε το συμβόλαιό του με τον Ηρακλή μέχρι το 2021. Στις 19 Σεπτεμβρίου 2020, ορίστηκε ως ένας εκ των τριών αρχηγών της ομάδας. Αγωνίστηκε στο Fiba Europe Cup, με πολύ καλά νούμερα. Συγκεκριμένα, στην δεύτερη τη τάξει διοργάνωση της FIBA, ο Καββαδάς είχε 8,6 πόντους και 6,6 ριμπάουντ με 53% στα δίποντα. Στις 6 Φεβρουαρίου 2021, έφτασε τις 150 τάπες στο Πρωτάθλημα Ελλάδας. Ολοκλήρωσε τη σεζόν στο Πρωτάθλημα έχοντας 12.3 πόντους, 8.9 ριμπάουντ και 1 κόψιμο κατά μέσο όρο σε 18 ματς. 

Στις 31 Ιουλίου 2021, ανακοινώθηκε από τον Παναθηναϊκό με συμβόλαιο συνεργασίας για 1+1 χρόνια. Στις 26 Σεπτεμβρίου 2021, κατέκτησε το Σούπερ Καπ Ελλάδας, νικώντας στον τελικό τον Προμηθέα Πατρών 92-83. Στις 30 Ιανουαρίου 2022 κόντρα στον Άρη, έσπασε το προσωπικό «φράγμα» των 1.500 πόντων στον 222ο αγώνα του στο Πρωτάθλημα Ελλάδας. Στις 25 Φεβρουαρίου 2022, κόντρα στον Ερυθρό Αστέρα για την Ευρωλίγκα, είχε 17 πόντους (8/10 δίποντα, 1/1 βολή), 6 ριμπάουντ, 1 ασίστ, 2 λάθη, 5 κερδισμένα φάουλ σε 20:08 και αξιολόγηση που έφτασε στο 22. Οι αριθμοί του Καββαδά σημαίνουν ότι έκανε πέντε νέα ατομικά ρεκόρ στην Ευρωλίγκα, σε πόντους, ριμπάουντ, δίποντα, χρόνο συμμετοχής και αξιολόγηση. Σε 11 ματς στην Ευρωλίγκα, είχε 5,3 πόντους και 1,7 ριμπάουντ, ενώ στο Πρωτάθλημα Ελλάδας σε 20 αγώνες είχε 2,95 πόντους και 1,85 ριμπάουντ. Στις 19 Ιουλίου 2022, έμεινε ελεύθερος από τον Παναθηναϊκό.

Στις 2 Αυγούστου 2022, ανακοινώθηκε η επιστροφή του στον Άρη Θεσσαλονίκης μετά από 5 χρόνια. Την σεζόν 2022-23, ο Καββαδάς είχε 3.9 πόντους και 2.6 ριμπάουντ μέσο πόρο σε 10 λεπτά συμμετοχής με την φανέλα του Άρη. 

Στις 16 Αυγούστου 2023, συμφώνησε με το Λαύριο.

Εθνικές ομάδες
--------------

Ο Καββαδάς έχει αγωνιστεί στην Εθνική Εφήβων, με την οποία το 2009 πήρε μέρος στο Ευρωπαϊκό Πρωτάθλημα Κ-18. Το 2012 κλήθηκε στην Εθνική Ανδρών και συμμετείχε στην προετοιμασία για το Προολυμπιακό Τουρνουά, αλλά δεν επιλέχθηκε να μετάσχει σε αυτό. Το 2013 κλήθηκε ξανά στην Εθνική Ελλάδος για το Ευρωπαϊκό πρωτάθλημα. Το 2016 συμμετείχε στην προετοιμασία για το Προολυμπιακό Τουρνούα στο Τορίνο, χωρίς να είναι εντέλει στην αποστολή. Τον Φεβρουάριο του 2020 επανήλθε στην αποστολή της Εθνικής Ανδρών για τους δυο πρώτους αγώνες των προκριματικών του Ευρωμπάσκετ 2021. Ήταν παρών στο Προολυμπιακό Τουρνουά του Καναδά, στο οποίο η Εθνική έχασε την πρόκριση στους Ολυμπιακούς Αγώνες του Τόκιο, αφού ηττήθηκε στον τελικό από την Τσεχία 97-72. Εκεί σε 4 αγώνες, μέτρησε 3,5 πόντους και 1,8 ριμπάουντ σε 9 λεπτά κατά μέσο όρο.

Έχει παίξει σε 31 παιχνίδια με την Εθνική μέχρι τώρα, σκοράροντας 144 πόντους, με μέσο όρο 4.65 πόντους σε κάθε παιχνίδι.

Τίτλοι-Διακρίσεις
-----------------

### Συλλογικοί

#### Ολυμπιακός

* Πρωτάθλημα Ελλάδας: (2015)

#### Α.Ε.Κ

* Κύπελλο Ελλάδας: (2018)
* Μπάσκετμπολ Τσάμπιονς Λιγκ: (2018)
* Διηπειρωτικό Κύπελλο: (2019)

#### Παναθηναϊκός

* Σούπερ Καπ Ελλάδας: (2021)

### Ατομικοί

* Νικητής στο διαγωνισμό καρφωμάτων Ελληνικό All-Star Game Νέων : (2013)
* 2x Ελληνικό All-Star Game: (2018, 2020)

* 2x Ελληνικό All-Star Game Νέων: (2013, 2014)
* Πρώτος στις τάπες στο Πρωτάθλημα Ελλάδας: (2016)

Παραπομπές
----------

1. ↑  olympiacosbc.gr Αρχειοθετήθηκε 2013-12-01 στο Wayback Machine. *Καββαδάς πενταετίας*, 28/11/2013
2. ↑  Άφησε ελεύθερο τον Καββαδά ο Ολυμπιακός, contra.gr. 25/07/2016
3. ↑  Ο Καββαδάς στον Αρη, contra.gr. 26/07/2016
4. ↑  «Επίσημα στην ΑΕΚ ο Καββαδάς!».. Ανακτήθηκε στις 2017-11-24.
5. ↑  «Κάτοικος Ιβανωφείου ο Καββαδάς». *- Ε.Σ.Α.Κ.Ε*. Ανακτήθηκε στις 2 Αυγούστου 2019.
6. ↑  «Εθνική Ανδρών: Ανακοινώθηκε η προεπιλογή για τα προκριματικά του Eurobasket 2021» (στα αγγλικά).. Ανακτήθηκε στις 2020-07-27.
7. ↑  «Στο All Star Game ο Καββαδάς». *Iraklis1908.gr*. 3 Φεβρουαρίου 2020. Ανακτήθηκε στις 27 Ιουλίου 2020.
8. ↑  «Ηρακλής: Επίσημη η ανανέωση με τον Βασίλη Καββαδά». *Eurohoops*. 29 Ιουλίου 2020. Ανακτήθηκε στις 29 Ιουλίου 2020.
9. ↑  «Βεργίνης, Καββαδάς και Χάνλαν οι αρχηγοί του Ηρακλή». *www.gazzetta.gr*. Ανακτήθηκε στις 21 Σεπτεμβρίου 2020.
10. ↑  SPORTSROOM· SPORTSROOM (7 Φεβρουαρίου 2021). «Basket League: Έφτασε τα 150 «μπλοκ» ο Καββαδάς». *SPORTS ROOM*. Ανακτήθηκε στις 7 Φεβρουαρίου 2021.
11. ↑  «Παναθηναϊκός: Επίσημο του Καββαδά – "Προσωπική δικαίωση αυτή η μεταγραφή"». *Eurohoops*. 31 Ιουλίου 2021. Ανακτήθηκε στις 31 Ιουλίου 2021.
12. ↑  «Παναθηναϊκός για Γκίνες: 27 σερί σεζόν τίτλους και συνεχίζει!». *SDNA*. 26 Σεπτεμβρίου 2021. Ανακτήθηκε στις 26 Σεπτεμβρίου 2021.
13. ↑  «Παναθηναϊκός: Η απίθανη βραδιά του Καββαδά είχε πέντε ρεκόρ καριέρας | Gazzetta». *www.gazzetta.gr*. Ανακτήθηκε στις 28 Φεβρουαρίου 2022.
14. ↑  «Παναθηναϊκός: Δεν συνεχίζει ο Καββαδάς». *Eurohoops*. 19 Ιουλίου 2022. Ανακτήθηκε στις 19 Ιουλίου 2022.
15. ↑  «Επέστρεψε στον Άρη ο Καββαδάς». *SDNA*. 2 Αυγούστου 2022. Ανακτήθηκε στις 2 Αυγούστου 2022.
16. ↑  «Το Λαύριο ανακοίνωσε τον Καββαδά». *www.sport24.gr*. Ανακτήθηκε στις 17 Αυγούστου 2023.
17. ↑  «Καββαδάς για την Εθνική: "Το όνειρο επιστροφής με γέμισε δύναμη, πάμε για το 2/2"». *Eurohoops*. 23 Φεβρουαρίου 2020. Ανακτήθηκε στις 27 Ιουλίου 2020.
18. ↑  «Τσεχία - Ελλάδα 97-72: Όνειρο ήταν και πάει, κατέρρευσε η Εθνική στον τελικό της Βικτόρια». *www.sport24.gr*. Ανακτήθηκε στις 5 Ιουλίου 2021.

Εξωτερικοί σύνδεσμοι
--------------------

* Βασίλης Καββαδάς, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Βασίλης Καββαδάς, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).

|  |  |  |  |
| --- | --- | --- | --- |
| 

| π • σ • ε
Καλαθοσφαιριστές Άρη Θεσσαλονίκης — Basket League — Περίοδος 2022–2023; |
| --- |
|  |
| 
* **0** Χόρτσλερ
* **1** Γκούντγουιν
* **2** Μήτρου-Λονγκ
* **3** Σανόγκο
* **4** Τολιόπουλος
* **5** Σχίζας
* **9** Καββαδάς
* **10** Φίλλιος
* **11** Νόταϊ
* **15** Σιδέρης
* **16** Νετζήπογλου
* **22** Χαβαλές
* **23** Πακ
* **55** Χάγκινς

Προπονητής: Καστρίτης |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών U18 FIBA 2009 - 13η θέση |
| --- |
|  |
| 000 | 
* 4 Καπινιάρης
* 5 Κατσίβελης
* 6 Αγγελόπουλος
* 7 Αντωνάκης
* 8 Καραθανάσης
* 9 Παπαπέτρου
* 10 Γεωργάκης
* 11 Χρυσικόπουλος
* 12 Κανονίδης
* 13 Μοτσενίγος
* 14 Καββαδάς
* 15 Κουκουλάς
* Προπ: Βλασσόπουλος
 |  |

 |


|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2013 - 11η θέση |
| --- |
|  |
| 000 | 
* 4 Σλούκας
* 5 Μπουρούσης
* 6 Ζήσης
* 7 Σπανούλης
* 8 Περπέρογλου
* 9 Φώτσης
* 10 Παπανικολάου
* 11 Καββαδάς
* 12 Μαυροκεφαλίδης
* 13 Καϊμακόγλου
* 14 Μπράμος
* 15 Πρίντεζης
* Προπ: Τρινκιέρι
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
ΑΕΚ - Μπάσκετμπολ Τσάμπιονς Λιγκ 2017–18 (1η θέση) |
| --- |
|  |
| 
* 0 Πάντερ
* 1 Τζέιμς
* 2 Γκριν (MVP του Final Four)
* 3 Χάρις
* 4 Ξανθόπουλος
* 5 Σάκοτα (C)
* 8 Βασιλόπουλος
* 9 Άτιτς
* 12 Λαρεντζάκης
* 16 Αγραβάνης
* 21 Μωραΐτης
* 22 Μαυροειδής
* 23 Καμπερίδης
* 24 Καββαδάς
* 32 Χάντερ
 |
|  |
| 
* Προπονητής: Σάκοτα
* Βοηθοί προπονητή: Φαλέκας
* Μάμαλης
* Μάγειρας
 |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
ΑΕΚ - Διηπειρωτικό Κύπελλο καλαθοσφαίρισης 2019 (1η θέση) |
| --- |
|  |
| 
* 1 Τζέιμς
* 4 Ξανθόπουλος
* 5 Σάκοτα (C)
* 7 Τσαλμπούρης
* 8 Ματσιούλις
* 12 Λαρεντζάκης
* 21 Μωραΐτης
* 23 Γκρίφιν
* 24 Καββαδάς
* 25 Θίοντορ (MVP του Final Four)
* 26 Σαντ-Ρος
* 27 Ρογκαβόπουλος
* 31 Γιαννόπουλος
* 32 Χάντερ
 |
|  |
| 
* Προπονητής: Μπάνκι
* Βοηθοί προπονητή: Φαλέκας
* Καντζούρης
* Μάγειρας
 |

 |